ועדת הכספים, כנסת 25, פרוטוקול מספר 64, 2023-02-21 00:00

משה גפני: אני מחדש את הישיבה של הוועדה, הצעת חוק מיסוי מקרקעין (שבח ורכישה) (תיקון מס' 99), התשפ"ג-2023

משה גפני:  מי מציג את הצעת החוק?      

שולמית אלוני: רק נאמר אולי לפני שמציגים את הצעת החוק שבעצם מדובר בהצעת חוק שדנו בה, קיימנו בה דיונים בכנסת ה-24, לאחר שהיא אושרה בוועדה היא הונחה על שולחן המליאה לקראת הקריאה השנייה והשלישית, היא כבר אושרה בוועדה והונחה על שולחן הוועדה ב-4 ביולי 2022

שולמית אלוני:  המליאה לא הספיקה להצביע עליה לפני שהכנסת פוזרה, היא מגיעה אלינו עכשיו לאחר שהממשלה ביקשה להחיל עליה דין רציפות והיא מובאת כאן שוב להכנה לקראת השנייה והשלישית

יפתח עשהאל: הנוסח שמונח על שולחן הוועדה זה הנוסח שהצביעו עליו בקריאה ראשונה

שולמית אלוני: כן, הוועדה הכניסה תיקונים

שולמית אלוני:  אז בוא תסביר מה התכוונתם במקור ומה התיקונים

יפתח עשהאל: הצעת החקיקה מבקשת להאריך את הטבות המס שקיימות לפרויקטים מכוח תמ"א 38, של חיזוק ומיגון בניינים בודדים, בהתחדשות של בניין בודד

יפתח עשהאל:  ההטבות נגמרו בדצמבר 2021 ומאז הן לא בתוקף, לכן החוק מבקש להחיל את ההטבות כבר מינואר 2022, וכרגע החלטת הממשלה וההצעה שהונחה על שולחן הכנסת מדברת על אוקטובר 2022, זה היה התוקף של התמ"א בזמנו

ולדימיר בליאק: כלומר אוקטובר שנה שעברה?      

שולמית אלוני: כן, הם ביקשו להביא במקור את הצעת החוק לעשרה חודשים, זו הייתה המשמעות, מ-1 בינואר

יפתח עשהאל: מאז כבר הוארכה התמ"א לשנה נוספת עד אוקטובר 2023, בנוסף גם יש סעיף בתמ"א שמאפשר לוועדה מקומית להאריך את התכנית על אזורים שונים בעיר שלה, להחלטתה, עד 18 במאי 2026

משה גפני: אני לא אוהב את זה

משה גפני:  אם אתם מאפשרים לרשויות מקומיות או לוועדות מחוזיות עד 2026 אז אני מבקש לשים את זה כאן בחוק, כי זה נראה לי דבר מגוחך כזה, כאילו אנחנו בורחים מהעניין, במיוחד בתקופה כזאת של רעידות אדמה

משה גפני:  רשות אחת שתוכל לעשות את זה, או ועדה אחת שתוכל לעשות את זה, תאריך את זה עד 2026, אבל במקום אחר שלא אז לא, אז האנשים שגרים שם לא יוכלו לקבל את זה

משה גפני:  אני מבקש שהתאריך יהיה עד – מתי אמרת בוועדות המחוזיות?      

יפתח עשהאל: 18 במאי 2026

חמד עמאר: אז למה אתה לא מביא את זה לכאן?      

יפתח עשהאל: מבחינה מקצועית אני מסכים עם האמירה של היושב ראש, הסיבה היא כי זאת הצעת החקיקה המקורית וזה מה שעבר בהחלטת הממשלה, אני מוגבל כנציג ממשלה

משה גפני: אני לא יודע, אם זה ניתן למשה בסיני אז אני באמת לא מתווכח, אבל אם לא, אז אני מבקש להכניס את זה

יצחק פינדרוס: לא, מה שהוא שאל זה אם אתה גם כפוף להחלטות הממשלה

משה גפני: לא

יצחק פינדרוס: אז הוא קיבל תשובה, מה זה קשור למשה רבנו?      

חמד עמאר: אם הממשלה לא רוצה, תמשוך את זה, אם אנחנו רוצים להאריך

משה גפני: חמד, זו תקופה של רעידות אדמה

חמד עמאר: נכון

חמד עמאר:  רק אתמול הייתה לנו עוד תזכורת

משה גפני: יושבת ועדת הכספים והיא אומרת לא, זה רק רטרואקטיבית

חמד עמאר: אתמול הייתה לנו עוד תזכורת לרעידות אדמה

ולדימיר בליאק: אתמול היו שתי רעידות אדמה

חמד עמאר: בעוצמה של 6

חמד עמאר: 5

ולדימיר בליאק: במליאה, לזה התכוונתי

חמד עמאר: לא, במליאה זו הייתה רעידת אדמה רצינית מאוד

יצחק פינדרוס: כן, הייתה רעידת אדמה

יצחק פינדרוס:  ראינו את החיוך של ולדימיר לביבי, תדע לך, זו הייתה רעידת אדמה רצינית

ולדימיר בליאק: אתה רוצה להצביע על זה?      

חמד עמאר: זה משהו אחר לגמרי

יצחק פינדרוס: אני אשקול את זה

משה גפני: לא, אני מבקש שיהיה כתוב בחוק את התאריך הזה

שולמית אלוני: 18 במאי 2026

משה גפני: נכון

יפתח עשהאל: מבחינה מקצועית אין לנו התנגדות

ולדימיר בליאק: יש לי שתי שאלות

ולדימיר בליאק:  קודם כל באיזה הטבות מדובר, באיזה הטבות מס, ואם יש לנו נתונים לגבי היקף המבנים שנמצאים כרגע בסכנה

יצחק אהרונוביץ': צהריים טובים

יצחק אהרונוביץ':  הטבות המס שנותן פרק חמישי אותו אנחנו מבקשים להאריך נותנות פטור ממס שבח

יצחק אהרונוביץ':  תמ"א 38 זה כמו עסקת קומבינציה, בעלי היחידות, בעלי הדירות, מוכרים את זכויות הבנייה שהם מקבלים מכוח תמ"א 38 והם מקבלים שירותי בנייה

יצחק אהרונוביץ':  אם זה תמ"א 1 אז כמובן זה חיזוק והרחבה וכו', ואם זה תמ"א 2 אז בונים להם דירה חדשה

יצחק אהרונוביץ':  המכירה הזאת היא מכירה חייבת במס בעצם, הוראות הפטור נותנות פטור ממס שבח על אותה מכירה כל עוד התמורה של דירה גדולה ב-25 מטר מהדירה המקורית, שטח עיקרי וכו'

משה גפני: ההטבות האלה מעודדות את האנשים לעשות את מה שאתה עכשיו אמרת, שזה מחזק את הבניינים?      

יצחק אהרונוביץ': כן, ההטבות גורמות לפרויקטים להיות כלכליים, המטרה של ההטבות, ותיכף חברתי עינת גנון תרחיב, ההטבות נועדו למעשה בשביל לעודד

יצחק אהרונוביץ':  ההנחה אומרת שכשלאדם תהיה חבות במס שבח הוא יגיד: אני לא צריך, אני נשאר עם הדירה שלי, אל תעשו לי טובות, או שהיזם ייקח את המס עליו

יצחק אהרונוביץ':  כדי להפוך את העסקה לכלכלית אז המדינה קבעה בזמנו, הכנסת, שיהיה פה פטור ממס שבח ואז זה עושה את הפרויקט לכדאי יותר

יצחק אהרונוביץ':       שתיים, היזם שנותן פה שירותי בנייה, צריך לזכור, הוא נותן שירותי בנייה כמו בעסקת קומבינציה, מי שמכיר, יש לי צד שמוכר קרקע, הצד השני נותן שירותי בנייה כקבלן מבצע, שירותי הבנייה נהנים משיעור מע"מ של אפס אחוז

יצחק אהרונוביץ':  אני מזכיר לכולם, מע"מ של אפס אחוז נותן למעשה שאין חיוב במע"מ על שירותי הבנייה ולעומת זאת הקבלן כן מקזז תשומות, מה שכמובן מגביר את הכדאיות הכלכלית של הפרויקט

יצחק אהרונוביץ':  המטרה היא כמובן כדי שיהיו פרויקטים כאלה שמבחינה כלכלית זה יהיה כדאי

ולדימיר בליאק: יש הרבה טענות לגבי הכדאיות של הפרויקטים בפריפריה

משה גפני: רגע, ולדימיר, חמד שאל אם יש לכם נתונים לגבי כמה בניינים נמצאים בסכנה?      

ולדימיר בליאק: אני שאלתי

משה גפני: כמה בניינים יש בסיכון?      

עינת גנון: לגבי מבנים שנבנו לפני 1980 אנחנו מדברים על סדר גודל של 80,000 מבנים בכל רחבי הארץ, בסך הכול אומדן של כ-800,000 יחידות דיור

עינת גנון:  עד היום ניתנו או הוגשו בקשות להיתרי בנייה לגבי סדר גודל של 100,000 יחידות דיור מתוכן, בערך מחצית כבר ניתנו היתרי בנייה ומחצית הוגשו ונמצאים בתהליך

משה גפני: לא הבנתי

משה גפני:  מה זה ה-100,000?      

עינת גנון: יחידות דיור קיימות שהוגשו - - -     

משה גפני: לא בניינים, את מדברת על יחידות דיור?      

עינת גנון: כן

משה גפני: שזה 100,000 מתוך?      

עינת גנון: מתוך 800

יצחק פינדרוס: זה המון, יפה מאוד

משה גפני: למה זה המון?      

יצחק פינדרוס: כי תיקח את כל התכניות של התחדשות עירונית האחרות הן בלי פרופורציה לדבר הזה, זאת אומרת שזה עובד, בסוף זה עובד

יצחק פינדרוס:  משהו שעובד צריך לעודד אותו ולא לחפש - - -     

משה גפני: לא, לעודד אנחנו רוצים, אבל למה זה הרבה?      

יצחק פינדרוס: אתה מדבר על 13%-12% מהמבנים שעברו שיפור, אתה מדבר על 13%-12% מהדירות

עינת גנון: זה רק בתמ"א 38

עינת גנון:  יש לנו בנוסף, כמו שחבר הכנסת אמר, גם תכניות פינוי בינוי, שגם מתוקפן יש תכניות מאושרות והוצאו היתרים

משה גפני: כמה?      

עינת גנון: יש לנו היום סדר גודל תכניות בשלבי תכנון שונים, אנחנו מכסים סדר גודל של 30,000 יחידות דיור, מתוכן היתרים יש לנו 38,000 יחידות, בפועל ניתנו 12 ובתהליך 38,000

חמד עמאר: באיזה אזורים?      

עינת גנון: באופן טבעי בעיקר במרכז הארץ, באזורי ביקוש

עינת גנון:  לצערנו עוד לא הגענו לאתגר החשוב של הפריפריה, לא הגענו מספיק

ולדימיר בליאק: זו בדיוק השאלה, דיברת על כדאיות כלכלית, זה אומר שאין כדאיות כלכלית בפריפריה, נכון?      

עינת גנון: לתמ"א 38 אין כדאיות כלכלית בפריפריה

עינת גנון:  אנחנו התחלנו בשנה שעברה להתניע מהלך ניסיוני של מתן מענקים לפרויקטים שאין בהם כדאיות כלכלית בפינוי בינוי, התנענו פיילוט - - -     

ולדימיר בליאק: למי ניתן המענק?      

עינת גנון: למתחמים בקרית שמונה, בשלומי, מגדל העמק ושדרות

ולדימיר בליאק: ויש תוצאות?      

עינת גנון: רק התנענו

עינת גנון:  קיבלנו את הכסף רק בסוף השנה שעברה

יצחק פינדרוס: יושב ראש הוועדה, אני רוצה לחדד את מה שהיא אומרת, מה שהיא אומרת זה מה שאמרתי לך קודם, ה-38 יחידות דיור זה כולל הטבות שהממשלה עושה בשביל לעודד

יצחק פינדרוס:  בתמ"א 38 הממשלה נותנת הטבות מס, אבל היא לא יוצאת מגדרה בשביל שזה יקרה, זה מגיע ל-100,000 יחידות דיור, זה מגיע ל-38

יצחק פינדרוס:  זאת אומרת המשמעות היא דרמטית

משה גפני: זה מה שאמרה, הבנתי

משה גפני:  לטעמי זה מעט

יצחק פינדרוס: זה לא מספיק, אבל - - -     

משה גפני: לא רק שזה מעט, גם בפריפריה אין כמעט כלום

חמד עמאר: לפי משרד השיכון הסיכון הכי גדול לערים שיכולות להיפגע מרעידת אדמה, אנחנו מדברים על קרית שמונה, על בית שאן, על הערים שנמצאות בפריפריה ולפי הנתונים שאנחנו קיבלנו אנחנו לא נוגעים בערים האלה, אנחנו לא מתקרבים לערים האלה

עינת גנון: אבל יש חשיבות רבה גם לחיזוק מבנים מפני רעידות אדמה במרכז הארץ, כי שם יש ריכוז אוכלוסייה גבוה מאוד

חמד עמאר: חשיבות מאוד רבה, אבל כשאומר לך משרד השיכון שהסיכון הגבוה ביותר זה הערים שנמצאות בפריפריה, מקרית שמונה עד בית שאן, עד מגדל העמק, אלה הערים בסיכון גבוה, ואני שומע ממך שלא הגענו לאזורים האלה

חמד עמאר:  צריך לעשות משהו שאנחנו נגיע לאזורים האלה, שתהיה כדאיות

משה גפני: אני מסכים איתו לגמרי

חמד עמאר: שיהיה כדאי לאותם קבלנים

עינת גנון: אתה לא צריך לשכנע אותנו, אנחנו עמדנו יחד עם משרד השיכון - - -     

חמד עמאר: אבל אתם לא עושים עם זה - - -     

עינת גנון: לא, זה לא מדויק

עינת גנון:  עמדנו בראש ועדה בין משרדית שפרסמה המלצות, מגוון רחב של המלצות איך לקדם הליכי התחדשות עירונית בפריפריה, זה מצריך באופן טבעי תקציבים מאוד מאוד גבוהים ואנחנו גם המלצנו על מתן הטבות מס מעמיקות יותר מאלה שניתנו היום בפרויקטים מהסוג הזה

חמד עמאר: ואם זה לא עוזר אנחנו צריכים למצוא את הדבר שיכול לעזור להם להתקדם

חמד עמאר:  מה שאני קיבלתי עכשיו, על פי משרד השיכון, הערים הנמצאות בסיכון הגבוה ביותר בעת רעידת אדמה, אנחנו מדברים על חצור, על צפת, על טבריה, על קרית שמונה, על מגדל העמק, על עפולה, על קצרין, על ראש פינה, על אילת

חמד עמאר:  כל הערים האלה נמצאות בפריפריה ואנחנו לא נוגעים בהן, זה הדבר החשוב

משה גפני: ערן, שלא תיקחו את הכסף ששמתי בקרן, אני העברתי את החוק

ערן יעקב: אז היית בא לוועדה ורואה, הנה יש לך פה שותפה שהייתה איתנו

משה גפני: אני הייתי באופוזיציה, יאיר לפיד היה שר האוצר ואני הייתי יושב ראש ועדת המדע באופוזיציה ויאיר לפיד אמר: את קרן הגז להעביר לגפני, אז שאלו אותו החברים ביש עתיד, מה זה לגפני? הוא אמר: הוא היחיד שלא פוחד מאגף התקציבים

משה גפני:  יש לו גם דברים חכמים, ליאיר לפיד

חמד עמאר: אפשר להצביע על זה? אין לך רוב, אל תצביע

משה גפני: אנחנו עוסקים עכשיו בחוק שלכם, אבל חכה מה שאני הולך לעשות

משה גפני:  הגענו לסיכום על הנושא של דירה ליתום, אני שומע שיש בעיות

משה גפני:  אני לא אסכים לדבר הזה

משה גפני:  היה סיכום ששמים את זה בתוך ה – עכשיו מבקשים שאנחנו נעביר חקיקה

משה גפני:  איזה רשות מיסים יש לך? אה, לא לך

יצחק אהרונוביץ': זה נושא אחר

משה גפני: תגמרו את העניין הזה ועם כל הכבוד ליועצים המשפטיים – טוב, לא חשוב

חמד עמאר: מה יש לך עם היועצים המשפטיים?      

משה גפני: לא, פתאום הם אומרים שצריך להעביר חקיקה

משה גפני:  דיברנו על זה ארבע פעמים

חמד עמאר: מספיק מה שאתם עושים להם עכשיו בחקיקה

משה גפני: לא קשור בכלל לעניין הזה, מחוץ לתחום

משה גפני:  היה סיכום על המס לגבי ילד יתום, היה סיכום שזה יהיה בנוהל העבודה שלהם, כאן בוועדה הם אמרו

חמד עמאר: ולא הכניסו את זה?      

משה גפני: עדיין לא

משה גפני:  ערן, להתראות, יש לנו את שי אהרונוביץ פה

משה גפני:  באמת זה לא פייר הדבר הזה, אנחנו יוצאים מעמדה שלכם ואנחנו משוכנעים שזה מתבצע, פתאום מגיע מישהו ואומר, לא רק, שיעשו חקיקה

משה גפני:  חקיקה אני לא צריך את רשות המיסים, אני יכול להגיש חקיקה לבד

משה גפני:  גם לא ראוי שזה יהיה בחקיקה, זה נוהל

יצחק אהרונוביץ': אנחנו עובדים על זה, נחזור לוועדה כפי שהבטחתי

יצחק אהרונוביץ':  בעניין הזה, כפי שנאמר, הייתה ועדה בנושא של התחדשות עירונית בפריפריה, בראשותו של מנכ"ל משרד השיכון הקודם והרשות להתחדשות עירונית וכו'

יצחק אהרונוביץ':  משרד האוצר, אנחנו נתנו המלצות שונות מהמלצות הוועדה

יצחק אהרונוביץ':  עוד פעם, אנחנו לא חושבים שיש שם מה לעשות מבחינה מיסויית, אלא לתת שם סבסוד בצורה ישירה

יצחק אהרונוביץ':  אם אתה רוצה להרחיב על זה, אבל עוד פעם, זה לא קשור כרגע לנקודה הזאת

יצחק אהרונוביץ':       אבל אני כן רוצה להגיד שלאט לאט כן יש, למשל בקריות היום כבר יש התחדשות עירונית, יש גם טבריה, אם אני לא טועה

עינת גנון: לא, בטבריה אין

חמד עמאר: הקריות זה לא דוגמה

משה גפני: שי, אמר חבר הכנסת חמד עמאר, הוא אמר את הדבר הפשוט ביותר, שכל אחד מאיתנו מבין את זה, כל הזמן תולים את העניין הזה בחיזוק הבתים, הסכנה הגדולה זה האזור ההוא של טבריה, של קרית שמונה, של מגדל העמק, של בית שאן, אלה האזורים המסוכנים

משה גפני:  מדינה מתוקנת צריכה להפנות את כל החשיבה שלה, את כל האנרגיה ואת כל המשאבים לכיוון הזה

משה גפני:  אז בוודאי שזה מצוין וזה חשוב שעושים את זה גם במרכז הארץ, זה חשוב שעושים את זה גם באזורים אחרים בארץ, אבל ודאי ששם זה צריך להיות

משה גפני:      אנחנו קיימנו דיון על הנושא של רעידות האדמה, אני ביקשתי לדעת את התקציבים המופנים לעניין הזה, או ששומרים לעניין הזה

משה גפני:  אני אבקש לדעת, יכול להיות שאני אחדש את הישיבה הזאת, שיבואו ויסבירו איך המדינה מתכוונת להתמודד עם התופעה הקשה הזו

חמד עמאר: ואמרו לנו באופן ברור שאין תקציבים

משה גפני: טוב, אתם מסכימים לזה שאנחנו נשנה את זה?     

שולמית אלוני: אז אנחנו משנים את הנוסח

שולמית אלוני:  נקריא אותו?      

משה גפני: כן, להקריא אותו, בטח

משה גפני:  אז תקריאי

שולמית אלוני: זה יהיה כך שסעיף 1 שמתייחס לחוק מיסוי מקרקעין (שבח ורכישה), אני אקריא ואני אגיד מתי אני משנה ממה שנמצא בפני חברי הכנסת

שולמית אלוני:          בעצם פה יהיה בכל מקום, במקום "כ"ז בטבת התשפ"ב (31 בדצמבר 2021)" יבוא "ב' בסיון התשפ"ו (18 במאי 2026)"

שולמית אלוני:      אין צורך לחזור פה פעמיים, בנוסח שנמצא בפניכם יש חזרה פעמיים, הורדנו את המילים 'ועד יום', ואז אנחנו מתייחסים רק לתאריך ובכל מקום זה מכסה את שני המועדים שמופיעים באותו סעיף

שולמית אלוני:       בסעיף 2 שמתייחס לתיקון חוק מיסוי מקרקעין (שבח ורכישה) (תיקון מספר 62 – הוראת שעה)

שולמית אלוני:          אנחנו מורידים את המילים 'ועד יום', יהיה במקום "כ"ז בטבת התשפ"ב (31 בדצמבר 2021)" יבוא "ב' בסיון התשפ"ו (18 במאי 2026)"         פה הממשלה מבקשת להחיל את זה באופן רטרואקטיבי

שולמית אלוני:  מה המצב שחל היום בשטח? בעצם עוד מאז 1 בינואר 2022 או ברצף, עוד אפילו שנה קודם, אתם נותנים את ההטבות בפועל, נכון?      

רואי זרנצנסקי: נתנו שתי החלטות מיסוי, כשבהחלטה אחת דיברנו על מי שחתם לפני ויום המכירה הגיע אחרי, שמבחינתנו הוא נכנס לחוק ואין בעיה, ומי שחתם אחרי, בלי חוק בתוקף לא יכולנו לתת את ההטבות, אבל המשכנו עם ההליך של הגשת הודעות מתוך ציפייה שזה יוארך באופן רטרואקטיבי

שולמית אלוני: על מי זה יחול עכשיו?      

רואי זרנצנסקי: על כולם, בעצם יהיה לנו רצף ואז זה יחול גם על מי שחתם לפני וגם על מי שחתם אחרי

משה גפני: בסדר?      

שולמית אלוני: כן

משה גפני: אני רוצה לסכם את הדיון ולומר שאני מבקש, גם מהדובר, את הנושא הזה, חברי הוועדה מבקשים שהמועד של הטבות המס, של חיזוק המבנים, בסופו של דבר יימשך עד 18 במאי 2026, ב' בסיון התשפ"ו, ולא לעשות את זה מקוטע כזה, שזה יהיה רק לשנה או לעשרה חודשים

משה גפני:  אנחנו נמצאים בתקופה שבה יש חשיבות עליונה לחזק את המבנים

משה גפני:       אנחנו מביעים מורת רוח מהעניין הזה שהיות שמדובר על תכניות כאלה שהן תכניות כלכליות שלא באות לידי מימוש עד לרגע זה בפריפריה, במקומות שמועדים לסיכון, אנחנו קוראים לממשלה לעשות פעולות אקטיביות של חיזוק המבנים באזורים האלה

משה גפני:  אנחנו כנראה נקיים דיון נוסף על הנושא הזה, זה נראה בעינינו מאוד לא הגיוני שאנחנו ממקדים את הסיוע במרכז הארץ, ששם התכניות הכלכליות הן כדאיות, ובמקומות אחרים ששם צריך יותר את חיזוק המבנים עדיין אין התנעה של הפעילות הזאת

משה גפני:       אני מבקש, היות שהיה סיכום שאנחנו נצביע על ההסתייגויות מבלי שיסבירו אותן ושזה יעלה למליאה, אז אני מבקש להצביע על ההסתייגויות

יצחק פינדרוס: גם אלה שפה וגם אלה שלא פה

משה גפני: גם אלה שלא נמצאים

שולמית אלוני: אז קודם כל יש לנו בקשות רשות דיבור של סיעות חד"ש-תע"ל, זה אנחנו נכניס

שולמית אלוני:  יש לנו הסתייגויות של סיעת רע"מ

שולמית אלוני:       בסעיף 1 המוצע, במקום 'ועד יום ו' בתשרי', אנחנו נתאים את התאריכים כי התאריכים מתייחסים לתאריכים שמצויים בהצעת החוק כמו שהיא עברה בקריאה הראשונה, אנחנו נתאים את זה בהתאם למה ששינינו עכשיו

שולמית אלוני:  פה ההסתייגות מתייחסת לזה שבמקום, בעצם מה שתיקנו ל-2026, יהיה 31 בדצמבר 2023

שולמית אלוני:  זה כאילו מחמיר, זה הולך אחורה

שולמית אלוני:  אז אנחנו נוריד את ההסתייגות הזאת? זה של רע"מ

ולדימיר בליאק: הם לא נמצאים

משה גפני: להוריד, מכיוון שזה יוצא כאילו אנחנו אומרים 2026 והם אומרים שהם מורידים את זה ל-2023, זה לא לעניין, כי הם התכוונו להאריך

יצחק פינדרוס: בוא נעזור להם ונכתוב 2027

שולמית אלוני: אנחנו נאריך את זה

יצחק פינדרוס: בדיוק, שהם מבקשים 2027, שלא יפסידו את חמש הדקות של רע"מ במליאה, אנחנו לא נעמוד בזה

שולמית אלוני: אנחנו נאריך את זה יותר

שולמית אלוני:  אז זה יהיה ככה, בסעיף 1, במקום התאריך שיהיה שם יהיה 31 בדצמבר 2027

שולמית אלוני:  זו הסתייגות ראשונה

שולמית אלוני:  אתה רוצה להצביע?      

משה גפני: כן

משה גפני:  מי בעד? מי נגד? ההסתייגות לא התקבלה

משה גפני: לא אושר

שולמית אלוני: בסעיף 2, במקום התאריך שנמצא - - -     

משה גפני: אי אפשר להצביע על הכול ביחד?      

ולדימיר בליאק: לא

שולמית אלוני: לא

שולמית אלוני:  עוד פעם, 31 בדצמבר 2027

יצחק פינדרוס: חייבים להקריא את זה? גברתי היועצת המשפטית, סיכמנו שאנחנו - - -      

ולדימיר בליאק: רגע, אבל יכול להיות שאני ארצה התייעצות סיעתית

משה גפני: בדיוק

יצחק פינדרוס: לא, אם יש הסכמה אני שואל אם צריך להקריא

משה גפני: אז היא אומרת שלא, אני שאלתי כבר אתמול

חמד עמאר: אנחנו לא רוצים למשוך זמן

משה גפני: מי בעד? מי נגד? לא התקבל

משה גפני: לא אושר

שולמית אלוני: בסעיף 3, במקום התאריך שנמצא יהיה 2028

משה גפני: מי בעד? מי נגד? לא התקבל

משה גפני: לא אושר

שולמית אלוני: פה יש רצף של הסתייגויות שמתייחסות לתיקון החוק המקורי ולא התיקון של הצעת החוק הזו, אז אנחנו נוריד אותן

שולמית אלוני:  אני עוברת להסתייגויות של סיעת העבודה

שולמית אלוני:  בסעיף 1, גם ההתייחסות פה נעשתה ביחס לחוק, אנחנו נעשה את זה כאיזה שהוא תיקון עקיף

שולמית אלוני:  בהגדרה 'מקרקעין' אחרי המילים 'חיבור של קבע' יבוא 'ומה שנמצא מתחת לפני הקרקע'

ולדימיר בליאק: הסתייגות חשובה

משה גפני: מי בעד? מי נגד? לא התקבל

משה גפני: לא אושר

שולמית אלוני: אחרי 'חיבור של קבע' יבוא שכוונת המחבר הייתה שיהיו מחוברים לצמיתות

משה גפני: מי בעד? מי נגד? לא התקבל

משה גפני: לא אושר

ולדימיר בליאק: למה אתה לא שואל מי נמנע?      

משה גפני: אני אשאל

שולמית אלוני: בהגדרה 'זכות במקרקעין' במקום '25 שנים' יבוא '20 שנים'

משה גפני: מי בעד? מי נגד? מי נמנע? לא התקבל

משה גפני: לא אושר

שולמית אלוני: בהגדרה 'מכירה' המילים 'ובין ללא תמורה' יימחקו

משה גפני: מי בעד? מי נגד? מי נמנע? לא התקבל

משה גפני: לא אושר

שולמית אלוני: בהגדרה דירת מגורים אחרי המילים לעניין מס הכנסה יבוא 'כמו כן כל המבנה המשמש בפועל קורת גג'

משה גפני: מי בעד? מי נגד? מי נמנע? לא התקבל

משה גפני: לא אושר

שולמית אלוני: אנחנו עוברים עכשיו להסתייגויות של המחנה הממלכתי

שולמית אלוני:  במחנה הממלכתי ביקשו בסעיף 2 להצעת החוק, אחרי המילים '1 באוקטובר' יבוא 'וזו בלבד שהוועדה להיגוי הבין משרדי להיערכות לרעידות אדמה מאשרים את הוועדה ברוב של 20 חברים'

משה גפני: מי בעד? מי נגד? מי נמנע? לא התקבל

משה גפני: לא אושר

שולמית אלוני: בסעיף 2, אחרי המילים '1 באוקטובר', 'וזו בלבד שהשטח שנמצא באזור סיכון נמוך לרעידות אדמה וצונמי כמשווים לדוחות ומחקרי הוועדה'

משה גפני: מי בעד? מי נגד? מי נמנע? לא התקבל

משה גפני: לא אושר

שולמית אלוני: בסעיף 2, אחרי '1 באוקטובר' יבוא 'תחת אישור הגורמים המקצועיים במשרד השיכון'

משה גפני: מי בעד? מי נגד? מי נמנע? לא התקבל

משה גפני: לא אושר

שולמית אלוני: בסעיף 2, אחרי '1 באוקטובר', 'כל עוד לא מדובר במוסד ציבורי שהגנתו בעלת חשיבות ציבורית'

משה גפני: מי בעד? מי נגד? מי נמנע? לא התקבל

משה גפני: לא אושר

שולמית אלוני: בסעיף 2, אחרי '1 באוקטובר', 'אין לייחס דברים אלה למבנים שנבנו - - -      

ולדימיר בליאק: איזה מספר זה?      

שולמית אלוני: זה 5, 'לפני השנה 1999'

משה גפני: מי בעד? מי נגד? מי נמנע? לא התקבל

משה גפני: לא אושר

שולמית אלוני: בסעיף 2, חוק זה לא ייכנס לתוקף טרם משרד ההסברה יחל בפעולות הסברה שיעניקו הנחיות - -     

ולדימיר בליאק: זאת הסתייגות חשובה

משה גפני: זה הסתייגות רצינית

שולמית אלוני: - - לאזרחים לקראת רעידות אדמה לאזור מחייתם הרלוונטי

משה גפני: מי בעד? מי נגד? מי נמנע? לא התקבל

משה גפני: לא אושר

שולמית אלוני: אני בהסתייגות 7

שולמית אלוני:  חוק זה לא יקוים אלא אם גילו של המחזיק בנכס הוא מתחת ל-50

משה גפני: מי בעד? מי נגד? מי נמנע? לא התקבל

משה גפני: לא אושר

שולמית אלוני: בסעיף 2, אחרי '1 באוקטובר' יבוא 'הליכי בנייה שאושרו טרם חקיקת החוק יהיו פטורים מכך'

משה גפני: מי בעד? מי נגד? מי נמנע? לא התקבל

משה גפני: לא אושר

שולמית אלוני: החוק לא יהיה תקף עבור אנשים בעלי אחוז נכות הגבוה מ-50%

משה גפני: מי בעד? מי נגד? מי נמנע? לא התקבל

משה גפני: לא אושר

שולמית אלוני: בסעיף 2, אחרי '1 באוקטובר 2022' יבוא 'וזו בלבד ששווי המקרקעין לא יהיה נמוך משני מיליון שקלים חדשים'

משה גפני: מי בעד? מי נגד? מי נמנע? לא התקבל

משה גפני: לא אושר

שולמית אלוני: אנחנו עוברים להסתייגויות של סיעת ישראל ביתנו

שולמית אלוני:  ההסתייגות הראשונה, סעיף 1 יימחק

משה גפני: מי בעד? מי נגד? לא התקבל

משה גפני: לא אושר

שולמית אלוני: ההסתייגות השנייה, סעיף 2 יימחק

משה גפני: מי בעד? מי נגד? מי נמנע? לא התקבל

משה גפני: לא אושר

שולמית אלוני: ההסתייגות השלישית, סעיף 3 יימחק

משה גפני: מי בעד? מי נגד? מי נמנע? לא התקבל

משה גפני: לא אושר

ולדימיר בליאק: בסדר, לא התקבל זה בסוף, האחרון

שולמית אלוני: ובתאריך, אנחנו נתקן, שוב, כך שיהיה שנה אחת יותר, נעשה את זה במקום ה-31 בדצמבר 2021, זה צריך להיות במקום '1 באוקטובר 2022' יבוא '31 בדצמבר 2027'

משה גפני: מי בעד? מי נגד? מי נמנע? לא התקבל

משה גפני: לא אושר

שולמית אלוני: אנחנו עוברים לקובץ ההסתייגויות האחרון של סיעת יש עתיד

ולדימיר בליאק: אני רק רוצה לתקן את ה-23' ל-27' ו-24' ל-28'

שולמית אלוני: אנחנו מצביעים על זה כמקבצים

שולמית אלוני:  המקבץ הראשון, אנחנו מתחילים מהסתייגות 1

שולמית אלוני:  בתיקון לסעיף 1, במקום המילים 'ועד יום כ"ז בטבת התשפ"ב' יבוא 'ועד יום א' בתשרי התשפ"ב'

שולמית אלוני:  אנחנו נתקן את התאריכים כך שזה יהיה ה-16

שולמית אלוני: 9

שולמית אלוני: 27

משה גפני: מי בעד? מי נגד? מי נמנע? לא התקבל

משה גפני: לא אושר

שולמית אלוני: המקבץ הזה מסתיים בהסתייגות 5, בתיקון לסעיף 1 להצעת החוק, במקום המילים 'ועד יום כ"ז בטבת התשפ"ב' יבוא 'ועד יום כ' בטבת התשפ"ד', זה יהיה 1 בינואר 28'

משה גפני: מי בעד? מי נגד? מי נמנע? לא התקבל

משה גפני: לא אושר

שולמית אלוני: בסעיף 2 יבוא 2(א) ויתווסף, 'ובלבד שהחוק יחול רק על רשויות הנמצאות על תוואי השבר הסורי אפריקאי'

משה גפני: מי בעד? מי נגד? מי נמנע? לא התקבל

משה גפני: לא אושר

שולמית אלוני: המקבץ הזה נגמר בהסתייגות 14, סעיף קטן 2(א) שיתווסף פה, 'ובלבד שהיישובים יאושרו על ידי חברי ועדת הפנים והגנת הסביבה'

משה גפני: מי בעד? מי נגד? מי נמנע? לא התקבל

משה גפני: לא אושר

שולמית אלוני: יבוא סעיף קטן (2) שבו יתווסף 'ובלבד שמדובר ביישובים אשר לפחות 50% ממבני הציבור עברו הליך חיזוק מבנים קיימים בפני רעידות אדמה תמ"א 38'

משה גפני: מי בעד? מי נגד? מי נמנע? לא התקבל

משה גפני: לא אושר

שולמית אלוני: הסתייגות 21, סעיף קטן 2(א), בלשונו יתווסף 'ובלבד שמדובר ביישובים אשר לפחות 30% ממבניה הציבוריים עברו הליך חיזוק מבנים קיימים בפני רעידות אדמה תמ"א 38'

משה גפני: מי בעד? מי נגד? מי נמנע? לא התקבל

משה גפני: בעד – 2 נגד – 4  נמנעים - אין 

שולמית אלוני: אנחנו בהסתייגות 22, יתווסף 'ובלבד שאושר בוועדה לאחר הצגה של המצב הקיים בכל יישוב על ידי הוועדה המקומית לתכנון ובנייה'

משה גפני: מי בעד? מי נגד? מי נמנע? לא התקבל

משה גפני: בעד – 2 נגד – 4  נמנעים - אין 

שולמית אלוני: הסתייגות 23, יתווסף 'ובלבד שמדובר ביישובים אשר לפחות 60% מהמבנים הציבוריים עברו הליך חיזוק מבנים קיימים בפני רעידות אדמה'

משה גפני: מי בעד? מי נגד? מי נמנע? לא התקבל

משה גפני: בעד – 2 נגד – 4  נמנעים - אין 

שולמית אלוני: הסתייגות 26, יתווסף 'ובלבד שהיישוב מוגדר כיישוב המעודד הליך חיזוק מבנים קיימים בפני רעידות אדמה, תמ"א 38'

משה גפני: מי בעד? מי נגד? מי נמנע? לא התקבל

משה גפני: בעד – 2 נגד – 4  נמנעים - אין 

שולמית אלוני: 27, יתווסף 'רק לאחר שמדינת ישראל תאמץ את החוק האירופאי לרעידות אדמה'

משה גפני: מי בעד? מי נגד? מי נמנע? לא התקבל

משה גפני: בעד – 1 נגד – 4  נמנעים - אין 

שולמית אלוני: הסתייגות 30, יתווסף 'רק לאחר שכל 90 הרשויות במדינת ישראל יהיו ערוכות למצב של אספקת מים במצב חירום'

משה גפני: מי בעד? מי נגד? מי נמנע? לא התקבל

משה גפני: בעד – 2 נגד – 4  נמנעים - אין 

שולמית אלוני: 31, אחרי המילים '1 באוקטובר 2022' יבוא 'וזו בלבד שהצעת החוק אושרה בוועדת הכספים ברוב של 13 חברי ועדה'

משה גפני: מי בעד? מי נגד? מי נמנע? לא התקבל

משה גפני: בעד – 1 נגד – 4  נמנעים - אין 

שולמית אלוני: 33, 'וזו בלבד שתוקם ועדה מקצועית חיצונית שתאשר את הטבות המס בצורה פרטנית לכל אזרח'

משה גפני: מי בעד? מי נגד? מי נמנע? לא התקבל

משה גפני: בעד – 1 נגד – 3  נמנעים - אין 

שולמית אלוני: 42, 'וזו בלבד שהצעת החוק אושרה במליאה בהשתתפות של לפחות עשרה חברי כנסת מהאופוזיציה'

משה גפני: מי בעד? מי נגד? מי נמנע? לא התקבל

משה גפני: בעד – 1 נגד – 4  נמנעים - אין 

שולמית אלוני: הסתייגות 43, מטרת החוק: להסתיר את העובדה שאין שר פנים

משה גפני: מה?      

ולדימיר בליאק: אני רוצה התייעצות סיעתית פה

משה גפני: התייעצות סיעתית

שולמית אלוני: חמש דקות

משה גפני: חמש דקות התייעצות

שולמית אלוני: הסתייגות 43

משה גפני: מי בעד ההסתייגות?     

יצחק פינדרוס: לא, אבל יש שר הפנים או אין? מה סוכם?      

ולדימיר בליאק: בסך הכול משרד קטן וזניח, למה צריך שר?      

משה גפני: מי בעד ההסתייגות? ירים את ידו

משה גפני:  מי נגד? מי נמנע? ההסתייגות לא התקבלה

ולדימיר בליאק: חבל

ולדימיר בליאק: בעד – 2 נגד – 4  נמנעים - אין 

שולמית אלוני: אנחנו עוברים להסתייגות 45

שולמית אלוני:  בסעיף 3 להצעת החוק, במקום המילים 'ביום כ"ח בטבת התרפא (1 בינואר 2022)' יבוא 'ביום 1 בינואר 2030'

משה גפני: מי בעד? מי נגד? מי נמנע? לא התקבל

משה גפני: בעד – 2 נגד – 4  נמנעים - אין 

שולמית אלוני: אנחנו עוברים להסתייגות 49

שולמית אלוני:  מטרת החוק היא להראות למראית עין בלבד שהממשלה מתעסקת בדברים אחרים מלבד המהפכה המשפטית

ולדימיר בליאק: זה מאוד נכון, אגב

משה גפני: אתה תגיד מאוד נכון, בסוף אני אצביע איתך

משה גפני:  מי בעד? מי נגד? מי נמנע? ההסתייגות לא התקבלה

משה גפני: מי בעד? מי נגד? מי נמנע? לא התקבל

משה גפני: בעד – 2 נגד – 4  נמנעים - אין 

שולמית אלוני: הסתייגות 51, במקום המילים 'ביום כ"ח בטבת התשפ"ב (1 בינואר 2022)' יבוא '1 בינואר 2025', אנחנו נהפוך את זה ל-29'

משה גפני: מי בעד? מי נגד? מי נמנע? לא התקבל

משה גפני: בעד – 2 נגד – 4  נמנעים - אין 

שולמית אלוני: אנחנו עוברים להסתייגות 61

שולמית אלוני:  במקום סעיף 1 יבוא 'חוק מיסוי מקרקעין (שבח ורכישה), התשכ"ג-1963' המילים 'הוראת שעה' בכותרת הסעיף 49לו2 והמילים 'ועד יום כ"ז בטבת התשפ"ב (31 בדצמבר 2021) והמילים 'ועד יום כ"ז בטבת התשפ"ב (31 בדצמבר 2021)' והמילים 'עד יום כ"ז בטבת התשפ"ב (31 בדצמבר 2021)' יימחקו

שולמית אלוני:  אנחנו נתאים את זה בנוסח

משה גפני: בסדר גמור

משה גפני:  מי בעד? מי נגד? מי נמנע? לא התקבל

משה גפני: בעד – 2 נגד – 4  נמנעים - אין 

שולמית אלוני: אנחנו בהסתייגות 63, בחוק מיסוי מקרקעין בסעיף 1, הגדרת שירותי בנייה לפי תכנית החיזוק בסיפה יבוא '6

שולמית אלוני:  הקצאת מקום לגינת כלבים לדיירי הבניין'

משה גפני: מי בעד? מי נגד? מי נמנע? לא התקבל

ולדימיר בליאק: בעד הכלבים

משה גפני: ההסתייגות על הכלבים לא התקבלה

משה גפני: בעד – 2 נגד – 4  נמנעים - אין 

שולמית אלוני: אנחנו בהסתייגות 65, בחוק מיסוי מקרקעין, בסעיף 1, בהגדרת שירותי בנייה לפי תכנית החיזוק, בסופו יבוא '6

שולמית אלוני:  הקצאת מקום לגינה ירוקה בגודל של 20% לפחות משטח הקרקע'

משה גפני: מי בעד? מי נגד? מי נמנע? לא התקבל

משה גפני: בעד – 2 נגד – 4  נמנעים - אין 

שולמית אלוני: זאת בעצם סדרה, אז אנחנו עוברים להסתייגות 66

שולמית אלוני:  זה סומן כחילופין

שולמית אלוני:  הסתייגות 66, בסעיף 1, בהגדרת שירותי בנייה לפי תכנית החיזוק יבוא 'התקנת פאנלים סולריים על גג הבניין לרווחת תושבי הבניין'

משה גפני: מי בעד? מי נגד? מי נמנע? לא התקבל

משה גפני: בעד – 2 נגד – 4  נמנעים - אין 

שולמית אלוני: אנחנו עוברים להסתייגות 71

שולמית אלוני:  בסעיף 2, אחרי המילים 'שר האוצר' יבוא 'בהתייעצות עם שר השיכון והבינוי'

משה גפני: עם גולדקונפ?      

ולדימיר בליאק: כן, כך אומרים

ולדימיר בליאק:  איך ויתרת לו?      

יצחק פינדרוס: רגע, אנחנו בעד או נגד?      

משה גפני: אתה יושב ראש הסיעה, תגיד לי

ולדימיר בליאק: אתם רוצים התייעצות?      

משה גפני: מי בעד? מי נגד? לא התקבלה

משה גפני: בעד – 2 נגד – 4  נמנעים - אין 

שולמית אלוני: הסתייגות 72, בסעיף 2(ג), במקום 'ועדת הכספים של הכנסת' יבוא 'ועדה משותפת של ועדת הכספים וועדת הפנים'

משה גפני: מי בעד? מי נגד? לא התקבלה

משה גפני: בעד – 2 נגד – 4  נמנעים - אין 

שולמית אלוני: סעיף 73, בסיפה של סעיף 2 יבוא 'ובלבד שתינתן עדיפות לערים שבהן היו רעשי אדמה שהורגשו'

משה גפני: הסתייגות נכונה

ולדימיר בליאק: כן

משה גפני: מי בעד? מי נגד? מי נמנע? לא התקבל

ולדימיר בליאק: עכשיו נכנעת למשמעת קואליציונית

משה גפני: לא, לא משמעת קואליציונית

משה גפני:  אני אגיד לך, לא משנה, זה לא לפרוטוקול, אבל ההסתייגות נכונה

חמד עמאר: אנחנו חייבים להתייחס לזה בחוק ולהכניס את זה בתוך החוק, התייחסות לפריפריה

חמד עמאר:  באמת, זה נוגע לכולם, זה לא נוגע לאנשים מיוחדים

משה גפני: נכון

משה גפני: בעד – 2 נגד – 4  נמנעים - אין 

שולמית אלוני: הסתייגות 74, בסיפה של סעיף 2 יבוא 'ובלבד שתינתן עדיפות ליישובים שנמצאים סמוך לבקע הסורי אפריקאי'

משה גפני: מי בעד? מי נגד? מי נמנע? לא התקבל

משה גפני: בעד – 2 נגד – 4  נמנעים - אין 

שולמית אלוני: הסתייגות 75, בסיפה של סעיף 2 יבוא 'ובלבד שתינתן עדיפות ליישובים לפי מדד פריפריאליות'

משה גפני: מי בעד? מי נגד? מי נמנע? לא התקבל

משה גפני: בעד – 2 נגד – 4  נמנעים - אין 

שולמית אלוני: הסתייגות 76, אחרי סעיף 2 יבוא '3

שולמית אלוני:  אישור פעולות לפי חוק זה תביא בחשבון את רעשי האדמה הראשיים והמשניים לפי המכון הגיאולוגי לישראל'

משה גפני: מי בעד? מי נגד? מי נמנע? לא התקבל

משה גפני: בעד – 2 נגד – 4  נמנעים - אין 

שולמית אלוני: הסתייגות 77, אחרי סעיף 2 יבוא '3

שולמית אלוני:  אישור פעולות לפי חוק זה תביא בחשבון את התכנית להתחדשות עירונית באזור'

משה גפני: מי בעד? מי נגד? מי נמנע? לא התקבל

משה גפני: בעד – 2 נגד – 4  נמנעים - אין 

שולמית אלוני: הסתייגות 79, בסעיף 3, 'אישור פעולות לפי חוק זה תבוא בהתייעצות עם הרשות המקומית'

משה גפני: מי בעד? מי נגד? מי נמנע? לא התקבל

משה גפני: בעד – 2 נגד – 4  נמנעים - אין 

שולמית אלוני: הסתייגות 80, אחרי סעיף 2 יבוא '3

שולמית אלוני:  באישור תכניות לפי חוק זה יילקח בחשבון חיזוק גני הילדים האזוריים מפני רעידות אדמה'

משה גפני: מי בעד? מי נגד? מי נמנע? לא התקבל

משה גפני: בעד – 2 נגד – 4  נמנעים - אין 

שולמית אלוני: הסתייגות 81

ולדימיר בליאק: אני רוצה לנמק את ההסתייגות האחרונה

משה גפני: בסדר

משה גפני:  זו ההסתייגות האחרונה?      

שולמית אלוני: כן

משה גפני: אני רוצה להגיד לך, אני מצדיק את החוק, אני הולך לדבר על ההסתייגויות האלה

משה גפני:  באמת, אני הולך להגיד את זה

משה גפני:  אני אבקש לדחות את ההסתייגויות בגלל שצריך להעביר את החוק, לא משנה, אבל אני אדבר על העניין הזה

משה גפני:  המדינה לא עושה ולא מתכננת, וזה לא ממשלה כזאת או ממשלה אחרת

ולדימיר בליאק: אנחנו לא מדברים על זה כרגע, אבל זו תפיסה

ולדימיר בליאק:  אני זוכר בקדנציה הקודמת היה לנו דיון, אני לא זוכר באיזה ועדה, על מיגון מבני ציבור

ולדימיר בליאק:  אני זוכר שדובר שם שב-2008 הקצו למיגון מבני ציבור 3

ולדימיר בליאק: 3 מיליארד שקל וב-13-12 שנה מימשו 147 מיליון

ולדימיר בליאק:  אז אנחנו פשוט מחכים עד שיקרה משהו, ועד שיקרה משהו חס וחלילה זה יהיה כבר מאוחר

משה גפני: אני אדבר על העניין הזה, זה דבר שצריך להתריע עליו

ולדימיר בליאק: אבל אני רוצה להגיד משהו אחר

משה גפני: בבקשה

משה גפני:  אתה מנמק?      

ולדימיר בליאק: הסתייגות מספר 81

משה גפני: תגידי מה ההסתייגות

שולמית אלוני: ההסתייגות אומרת שאחרי סעיף 2 יבוא '3

שולמית אלוני:  באישור תכניות לפי חוק זה יילקח בחשבון חיזוק בתי הספר מפני רעידות אדמה'

ולדימיר בליאק: קודם כל זו הסתייגות מאוד חשובה, אבל אני רוצה לצד זה להגיד משהו אחר

ולדימיר בליאק:  אני שמעתי אותך, אדוני, לא פעם אומר שהציבור החרדי הרבה מאוד שנים לא קיבל סעד ממערכת המשפט

משה גפני: אף פעם לא

ולדימיר בליאק: אני יכול להתווכח על זה, אבל זה לא רלוונטי

משה גפני: אף פעם לא

ולדימיר בליאק: אני גם אתמול אמרתי את זה לשר המשפטים - - -     

משה גפני: זה לא קשור להסתייגות

ולדימיר בליאק: הכול קשור

משה גפני: לא, בסדר, אני מאפשר לך, אבל אני חשבתי - - -      

ולדימיר בליאק: בין אם כן צריך רפורמה ובין אם לא צריך רפורמה במערכת המשפט אני יכול להגיד לך שאתמול בלילה היה אירוע מאוד קשה לציבורים מאוד רחבים בחברה הישראלית

ולדימיר בליאק:  אני מדבר איתם, אני פוגש אותם, גם הבוקר

ולדימיר בליאק:  אני אמרתי לשר המשפטים, מי שבאמת רוצה לעשות רפורמה שתחזיק מעמד לאורך הרבה מאוד שנים בסופו של דבר יצטרך להגיע להסכמה רחבה ככל הניתן בחברה הישראלית אחרת אם יתחלף השלטון, הרי באיזה שהוא שלב יתחלף השלטון, הרפורמה הזאת תלך לפח

ולדימיר בליאק:       אני מפציר בכם להקשיב לאותם אנשים, מאות אלפי אנשים, שאתמול הפסידו יום עבודה, עלו לירושלים, יצאו למחאה בכל רחבי הארץ כי הבוקר הם חרדים והם כואבים

ולדימיר בליאק:  אז תקשיבו להם

ולדימיר בליאק:  תודה

משה גפני: אני יכול להתייחס לזה? אני מקבל את הדברים האלה, זאת אומרת אני מקבל את העיקרון שיש אנשים שבאמת חוששים שהולך להיות פה משהו דרמטי

ולדימיר בליאק: אני אגב ביניהם

משה גפני: אז אני רוצה להגיד לך, היות שהזכרת את הנושא של החרדים, תדע שיש פה ציבור שהוא לא ציבור קטן, הוא לא רוב, הוא לא מתיימר להיות רוב, הוא תמיד בורח מהכרעות שהן הכרעות לאומיות בסדר גודל גדול, אנחנו יודעים את מקומנו, אנחנו לא הולכים להיות יותר ממה שאנחנו, זה הציבור, אתה לא יודע ואני בטוח שאתה לא יודע, בגלל שאתה איש הגון, כמה הציבור הזה כאוב כל השנים

משה גפני:  אנחנו באים על דברים בסיסיים, שלפעמים זה בהשקפת העולם שלנו איך צריכה להיראות מדינה יהודית, ואני לא מדבר על צרכים פרטיים של תלמידים, סקטוריאלי, בציבור החרדי בחיים לא קיבלנו איזה שהוא סעד מבית המשפט

משה גפני:       אני אמרתי את זה לאהרון ברק, אנחנו הופענו באוניברסיטת תל אביב, הוא אמר לי: אתם תהיו באופוזיציה, אתם לא תמיד בקואליציה

משה גפני:  אמרתי לו נכון, אנחנו יהדות התורה, אנחנו נמצאים הרבה באופוזיציה - - -     

ולדימיר בליאק: בקואליציה אתה מתכוון

משה גפני: לא, אנחנו ביהדות התורה הרבה באופוזיציה

יצחק פינדרוס: מעל שליש ב-20 השנה האחרונות אנחנו באופוזיציה

משה גפני: עד 77' היינו - - -      

יצחק פינדרוס: לא, אני אומר ב-20 השנה האחרונות מעל שליש

ולדימיר בליאק: בטח הייתם בקואליציה ודאי יותר מאיתנו

משה גפני: יכול להיות

יצחק פינדרוס: כי לא הייתם קיימים

ולדימיר בליאק: בטוח, מה זאת אומרת? קודם כל אנחנו קיימים כבר עשור

יצחק פינדרוס: בעשור האחרון, שכחת שב-2013 הייתה ממשלת - - -     

משה גפני: עד 77' היינו באופוזיציה

ולדימיר בליאק: בסדר, אנחנו אחרי 77' כבר 45 שנה, אדוני

משה גפני: מה זה משנה? אנחנו לא מפלגה קואליציונית שבלי קואליציה אנחנו לא קיימים

משה גפני:  אין דבר כזה, אנחנו יודעים גם להיות באופוזיציה, בדברים בסיסיים של מעונות, של ילדים, של נשים, של עבודה, של יישובים, של רשויות, של בניית בתי ספר, בכל הדברים האלה מעולם מעולם מעולם, אמרתי לברק: לא קיבלנו ממך סעד

משה גפני:  דבר אחד, עכשיו באים ואומרים הנה בית המשפט העליון אמר על המעונות שזה יידחה לשנה הבאה

משה גפני:  על כל פנים תדע שאם אתה מדבר על זה שאני מסכים - - -      

ולדימיר בליאק: גם היום, היום אתה בקואליציה ויש לך רוב, אל תהיו שיכורי כוח, אתם יכולים להעביר את זה, אבל הגלגל הזה עלול להתהפך וחבל

חמד עמאר: אני מתחבר למה שאתה אומר, אני מתחבר לדברים שלך, ואני אמרתי אתמול, דיברתי אתמול במליאה ואמרתי את זה, אנחנו כדרוזים בחוק הלאום ניגשנו לבג"צ ואני נוכחתי בכל הדיון שהתקיים שם ושמעתי את הטענות שלנו ושמעתי את הטענות של בית המשפט למה הוא דחה, הוא זרק אותנו מהמדרגות שם ולא התייחס בכלל, לעומת זה שאנחנו עם חוק הלאום מרגישים דריסה, שהמדינה דרסה אותנו לגמרי

חמד עמאר:  אבל עם זה ללכת למהלך כזה גדול, עם המהלכים המשפטיים האלה, אני לא רוצה להגיד רפורמה, אין אחד כאן שחושב, בין 120 חברי כנסת, שלא מאמין שצריך רפורמה במערכת המשפט, בין מה שיש היום ובין מה שאתם עושים - - -      

משה סולומון: כבר הסכמה, יפה מאוד

חמד עמאר: לא, אין אחד שלא מאמין שצריך רפורמה - - -     

ולדימיר בליאק: לא, אני מאמין

חמד עמאר: אני אחד שמאמין שצריך רפורמה, ישראל ביתנו אמרה מהיום הראשון שאנחנו רוצים רפורמה במערכת המשפט, העמדה שלנו ברורה, אבל בין זה לבין לדרוס את בית המשפט העליון זה דבר אחר לגמרי

משה גפני: תודה רבה

משה גפני:  מי בעד ההסתייגות של ולדימיר? ירים את ידו

משה גפני:  מי נגד? ההסתייגות לא התקבלה

משה גפני: בעד – 2 נגד – 4  נמנעים - אין 

משה גפני: ההסתייגויות לא התקבלו ואני מצביע על החוק אחרי התיקון שעשינו עם התאריך

משה גפני:  חוק מיסוי מקרקעין (שבח ורכישה), (תיקון מספר 99), התשפ"ג-2023, עם התיקון כפי שאמרנו

שולמית אלוני: נשנה את זה בנוסח, זה צריך להיות 2023

משה גפני: מי בעד החוק? ירים את ידו

משה גפני:  מי נגד? מי נמנע? החוק התקבל

משה גפני: בעד – 5 נגד – 1 נמנעים - אין 

משה גפני: אני מודה לכולם ואני מודה לכל חברי הוועדה שהשתתפו בדיון הזה

משה גפני:  תודה רבה, הישיבה נעולה